**ПОСТОЯННА КОМИСИЯ по „Предотвратяване и установяване конфликт на интереси“ от Закона за противодействие**

**на корупцията (ЗПК)**

**Протокол**

**№2**

Днес, 16.01.2024 г., се проведе заседание на ПК по „Предотвратяване и установяване конфликт на интереси“ от ЗПК към Общински съвет – Никопол, в състав:

Председател – Ивелин Маринов Савов

Членове: Айлян Гюнайдънов Пашала

д-р Цветан Паскалев Андреев

На заседанието от общо 3 члена на ПК по „Предотвратяване и установяване конфликт на интереси“ присъстваха трима съветници.

Заседанието се проведе при следния Дневен ред:

1. Утвърждаване на образци на Декларации по чл. 49, ал. 1, т. 1 от Закона за противодействие на корупцията за общински съветници, кмет на община, кметове на кметства и управител или член на орган на управление или контрол на търговско дружество, в чийто капитал общината притежава дялове или акции и утвърждаване на образец на Декларация по чл. 49, ал. 1, т. 3 от Закона за противодействие на корупцията за всички категории.

2. Обсъждане на реда и сроковете за подаване на декларациите по чл. 49, ал. 1, т. 1 и т. 3 от Закона за противодействие на корупцията и утвърждаване на електронен формат, в който да се съхраняват посочените декларации.

При кворум от 3 общински съветници, Дневният ред се прие с 3 гласа „За”, „Против” – няма и „Въздържали се” – няма.

**По първа точка от Дневния ред:**

Председателят на комисията предложи да се утвърдят три вида декларации по чл. 49, ал. 1, т. 1 от ЗПК – за общински съветници, за кмет на община и кметове на кметства и за управителите и членовете на органите на управление или контрол на търговски дружества, в чиито капитал общината притежава дялове или акции. Представи на комисията проекти на трите вида декларации.

Председателят на комисията информира присъстващите, че Законът изисква да се утвърди и образец на декларация по чл. 49, ал. 1, т. 3 от Закона за противодействие на корупцията, с която да се декларира промяна във вече декларираните обстоятелства в декларацията по чл. 49, ал. 1, т. 1 от ЗПК. Законът определя срок от един месец, в който задължените лица следва да подадат такава декларация пред постоянната комисия по „Предотвратяване и установяване конфликт на интереси“ при общинския съвет, в случай че е настъпила промяна в декларираните от него обстоятелства при заемането на съответната публична длъжност. Ивелин Савов представи на членовете на комисията проект на образец на декларацията по чл. 49, ал. 1, т. 3 от ЗПК.

След разискванията и липсата на предложения за корекции, на основание чл. 49, ал. 3 от ЗПК, при кворум от 3 общински съветници, с 3 гласа „За”, „Против” – няма и „Въздържали се” – няма, ПК по „ЗПК“ прие следното решение:

1. Утвърждава Образец №1 Декларация за несъвместимост по чл. 49, ал. 1, т. 1, във връзка с чл. 34, ал. 5 от Закона за местното самоуправление и местната администрация;
2. Утвърждава Образец №2 Декларация за несъвместимост по чл. 49, ал. 1, т. 1, във връзка с чл. 41, ал. 1 от Закона за местното самоуправление и местната администрация;
3. Утвърждава Образец №3 Декларация за несъвместимост по чл. 49, ал. 1, т. 1, във връзка с чл. 20 от Закона за публичните предприятия.
4. Утвърждава Образец №4 Декларация по чл. 49, ал. 1, т. 3 от Закона за противодействие на корупцията.

**По втора точка от Дневния ред:**

Председателят на комисията взе думата. Съгласно законовите изисквания (чл. 50, ал. 1 от ЗПК) декларациите по чл. 49, ал. 1, т. 1 от Закона за противодействие на корупцията се подават от задължените лица в срок от един месец от заемането на публичната длъжност. В случая, клетвата на общинските съветници, кмета на общината и кметовете на кметства беше на 09.11.2023 г., от което следва, че срокът за подаване на декларациите е до 09.12.2023 г. По отношение на управителите и членовете на органите на управление или контрол на търговски дружества, в чиито капитал общината притежава дялове или акции, срокът започва да тече от заемане на длъжността.

По отношение на декларацията по чл. 49, ал. 1, т. 3 от ЗПК, съгласно изискванията на чл. 53 от ЗПК, тя се подава в едномесечен срок от настъпване на промяна в декларираните обстоятелства с декларацията по чл. 49, ал. 1, т.1.

Декларациите се подават пред Постоянната комисия по „Предотвратяване и установяване конфликт на интереси“ в законовия срок на хартиен и електронен носител.

Понеже съставът на Постоянната комисия по „Предотвратяване и установяване конфликт на интереси“ беше определен на 14.12.2023 година членовете на комисията нямаха време да се запознаят със Закона за противодействие на корупцията и да утвърдят образци на декларациите по чл. 49, ал. 1, т. 1 от ЗПК в срок до 09.12.2023 година. Поради това, в законоустановения срок задължените лица са подали декларации по стария образец съгласно **чл. 35, ал. 1, т. 1** от ЗПКОНПИ, съгласно §6(3) от Преходни и заключителни разпоредби на ЗПК „Утвърдените съгласно чл. 35, ал. 3 от Закона за противодействие на корупцията и за отнемане на незаконно придобитото имущество образци на декларации продължават да се използват до утвърждаване на нови от органите по чл. 49, ал. 3.“.

Председателят на комисията предложи всички задължени лица по чл. 6, ал. 1 от ЗПК отново да подадат декларация за несъвместимост по новите образци, утвърдени от комисията, която да се входира с номера и датата на първоначално подадената и отразена в регистъра. Общинските съветници от мандат 2019-2023 година, които продължават да са такива и през мандат 2023-2027 година следва да подадат декларация по чл. 49, ал. 1, т. 1, поради промяна на обстоятелствата за несъвместимост.

На основание чл. 49, ал. 3 от Закона за противодействие на корупцията (ЗПК) комисията след като утвърди образците на декларациите, трябва да утвърди и формата за тяхното съхранение в електронен вид. Председателят на комисията предложи посочените в т. 1 декларации да се съхраняват в електронен формат PDF.

След разискванията и липсата на други предложения, на основание чл. 49, ал. 3 от ЗПК, при кворум от 3 общински съветници, с 3 гласа „За”, „Против” – няма и „Въздържали се” – няма, ПК по „Предотвратяване и установяване конфликт на интереси“ прие следното решение:

1. Утвърждава електронен формат PDF, в който да се съхраняват декларациите по чл. 49, ал. 1, т. 1 и т. 3.

Утвърдените образци на декларации са неразделна част от настоящия протокол.

ПОДПИСИ:

Председател: …………..

/Ивелин Маринов Савов/

Членове:

…………….

/Айлян Гюнайдънов Пашала/

……………..

/д-р Цветан Паскалев Андреев/

**ДЕКЛАРАЦИЯ**

**за несъвместимост по чл. 49, ал. 1, т. 1 от Закона за противодействие на корупцията, във връзка с чл. 41, ал. 1 от Закона за местното самоуправление и местната администрация**

*(подава се в едномесечен срок от заемането на длъжността, от кмет на община и кметове на кметства)*

Подписаният/ната

……………………………………………………………………………………..……………………

*(трите имена)*

………………………………………………………………..………………………………………… *(длъжност, администрация)*

**В качеството си на лице по смисъла на чл. 6, ал. 1, т. 32/§2, ал.1, т.3 от Закона за противодействие на корупцията**

**ДЕКЛАРИРАМ, че:**

**1.** Към ***.......................................*** *(датата на декларацията )* **не** **заемам/заемам друга длъжност и не извършвам/извършвам дейност, която съгласно закона е несъвместима с положението ми на кмет, в това число не са налични/са налични** *(вярното се подчертава),* обстоятелствата по чл. 41, ал.1 от Закона за местното самоуправление и местната администрация,както следва:

**1.1.** Извършвам търговска дейност по смисъла на Търговския закон, в това число съм ЕТ, притежавам дялове в ООД.

**ДА/НЕ**

**1.2.** Аз съм контрольор, управител или прокурист в търговски дружества, търговски пълномощник, търговски представител, търговски посредник, синдик, ликвидатор. **ДА/НЕ**

**1.3.** Участвам в надзорни, управителни и контролни органи на търговски дружества и кооперации. **ДА/НЕ**

*От 1.1. до 1.3. верният отговор се огражда.*

***Забележка: При положителен отговор на въпросите, обстоятелството се описва по-долу:***

………………………………………………………………………………………………...…...……

………………………………………………………………………………………...………...………

……………………………………………………………………………………………...………...…

Известно ми е, че за декларирани неверни данни нося наказателна отговорност по чл. 313 от Наказателния кодекс.

**Дата: …………………. ДЕКЛАРАТОР: ………………………………**

**ДЕКЛАРАЦИЯ**

**за несъвместимост по чл. 49, ал. 1, т. 1 от Закона за противодействие на корупцията, във връзка с чл. 34, ал. 5 от Закона за местното самоуправление и местната администрация**

*(подава се в едномесечен срок от заемането на длъжността, от председателя на Общински съвет – и общински съветник)*

Подписаният/ната

…………………………………………………………………………………………………………

*(трите имена)*

…………………………………………………………………………………………..………………

*(длъжност)*

**В качеството си на лице по смисъла на чл. 6, ал. 1, т. 32 от Закона за противодействие на корупцията**

**ДЕКЛАРИРАМ, че:**

**1.** Към ***.......................................*** *(датата на декларацията )* **не** **заемам/заемам друга длъжност и не извършвам/извършвам дейност, която съгласно закона е несъвместима с положението ми на общински съветник, в това число не са налични/са налични** *(вярното се подчертава),* обстоятелствата по чл. 34, ал. 5 от Закона за местното самоуправление и местната администрация,както следва:

**1.1.** Член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие.

**ДА/НЕ**

**1.2.** Заемам длъжност като общински съветник или подобна длъжност в друга държава - членка на Европейския съюз.

**ДА/НЕ**

**1.3.** Извършвам дейности, които водят до нарушаване на забрана или ограничение по глава осма, раздел ІІ от Закона за противодействие на корупцията. **ДА/НЕ**

*От 1.1. до 1.3. верният отговор се огражда.*

***Забележка: При положителен отговор, обстоятелството се описва по-долу:***

………………………………………………………………………………………………………..…

………………………………………………………………………………………………………..…

………………………………………………………………………………………………………..…

Известно ми е, че за декларирани неверни данни нося наказателна отговорност по чл. 313 от Наказателния кодекс.

**Дата: ДЕКЛАРАТОР: ……………………………….**

**ДЕКЛАРАЦИЯ**

**за несъвместимост по чл. 49, ал. 1, т. 1 от Закона за противодействие на корупцията, във връзка с чл. 20 от Закона за публичните предприятия**

*(подава се в едномесечен срок от заемането на длъжността от управител или член на орган на управление или контрол на търговско дружество, в чиито капитал общната притежава дялове или акции)*

Подписаният/ната

………………………………………………………………………………………………………..…

*(трите имена)*

…………………………………………………………………………………………………………..

*(длъжност)*

**В качеството си на лице по смисъла на чл. 6, ал. 1, т. 46/т. 51 от Закона за противодействие на корупцията**

**ДЕКЛАРИРАМ, че:**

**1.** Към ***.......................................*** *(датата на декларацията )* **не** **заемам/заемам друга длъжност и не извършвам/извършвам дейност, която съгласно закона е несъвместима с положението ми на управител/член на орган на управление или контрол на търговско дружество, в чиито капитал община Никопол притежава дялове или акции в това число не са налични/са налични** *(вярното се подчертава),* обстоятелствата по чл.20 от Закона за публичните предприятия както следва:

1.1. съпруг/съпруга съм или лице във фактическо съжителство, роднина по права линия, по съребрена линия - до четвърта степен включително, и по сватовство - до втора степен включително, на управител или член на колективен орган за управление и контрол на същото публично предприятие;

**ДА / НЕ**

1.2. заемам публична длъжност по чл. 6, ал. 1, т. 1 - 35 и т. 38 и 39 от Закона за противодействие на корупцията и не съм член на политически кабинет и секретар на община;

**ДА / НЕ**

1.3. извършвам търговски сделки от свое или от чуждо име, които са сходни с дейността на дружеството;

**ДА / НЕ**

1.4 съдружник съм в събирателни, в командитни дружества и в дружества с ограничена отговорност с дейност, сходна с дейността на дружеството.

**ДА / НЕ**

1.5. не е управител или член на изпълнителен или контролен орган на друго публично предприятие;

**ДА / НЕ**

*От 1.1. до 1.3. верният отговор се огражда.*

***Забележка: При положителен отговор, обстоятелството се описва по-долу:***

…………………………………………………………………………………………………………

…………………………………………………………………………………………………………

…………………………………………………………………………………………………………

…………………………………………………………………………………………………………

Известно ми е, че за декларирани неверни данни нося наказателна отговорност по чл. 313 от Наказателния кодекс.

**Дата: ДЕКЛАРАТОР: ……………………………….**

**ДЕКЛАРАЦИЯ**

**по чл.49, ал.1, т.3 от Закона за противодействие на корупцията**

*(подава се в едномесечен срок от настъпването на промяната)*

Подписаният/та…………………………..…………………………………………………………….

*(три имена)*

В качеството ми на лице, заемащо публична длъжност по Закона за противодействие на корупцията, на длъжност - …………………………………………………………

**ДЕКЛАРИРАМ, ЧЕ :**

е настъпила следната промяна в декларираните от мен обстоятелства в декларацията по чл.49, ал.1,т.1 от ЗПК:

……………………………………………………………………………………………………..………………………………………………………………………………………………………….….…………………………………………………………………………………………………………..…

Известно ми е, че за декларирани неверни данни нося наказателна отговорност по чл.313 от Наказателния кодекс.

**Дата: ……………… ДЕКЛАРАТОР: ……………………..**